32010R0741
L 217/2
SLUŽBENI LIST EUROPSKE UNIJE
UREDBA KOMISIJE (EU) br. 741/2010
od 17. kolovoza 2010.
o izmjeni uredaba (EZ) br. 1490/2002 i (EZ) br. 2229/2004 u pogledu datuma do kojeg odobrenja mogu ostati na snazi u slučajevima kada je prijavitelj podnio zahtjev u skladu s ubrzanim postupkom na temelju Uredbe (EZ) br. 33/2008
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno drugi podstavak njezinog članka 8. stavka 2.,
budući da
(1)
Uredbom Komisije (EZ) br. 1490/2002 od 14. kolovoza 2002. o utvrđivanju daljnjih detaljnih pravila za provedbu treće faze programa rada iz članka 8. stavka 2. Direktive Vijeća 91/414/EEZ i o izmjeni Uredbe (EZ) br. 451/2000 (2) i Uredbom Komisije (EZ) br. 2229/2004 od 3. prosinca 2004. o propisivanju detaljnih pravila za provedbu četvrte faze programa rada iz članka 8. stavka 2. Direktive Vijeća 91/414/EEZ (3) utvrđena su detaljna pravila za provedbu treće i četvrte faze programa rada iz članka 8. stavka 2. Direktive 91/414/EEZ.
(2)
U slučajevima kada prijavitelj povuče svoju podršku uključivanju aktivne tvari u Prilog I. Direktivi 91/414/EEZ u skladu s člankom 11.e Uredbe (EZ) br. 1490/2002 ili člankom 24.e Uredbe (EZ) br. 2229/2004, odobrenja se moraju povući do 31. prosinca 2010.
(3)
Za većinu dotičnih tvari zahtjevi su podneseni u skladu s ubrzanim postupkom predviđenim člancima od 14. do 19. Uredbe Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenjivanje aktivnih tvari koje su bile dio programa rada iz članka 8. stavka 2. te Direktive, ali nisu uključene u Prilog I. toj Direktivi (4).
(4)
Kako bi se omogućilo dovršavanje pregleda tih tvari, potrebno je produljiti rok unutar kojeg države članice mogu povući svoja odobrenja vezana uz te tvari.
(5)
Uredbe (EZ) br. 1490/2002 i (EZ) br. 2229/2004 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Izmjena Uredbe (EZ) br. 1490/2002
U članku 12. stavku 3. Uredbe (EZ) br. 1490/2002 dodaje se sljedeća rečenica:
„Međutim, krajnji rok do kojeg države članice mogu povući svoje odobrenje je 31. prosinca 2011. u slučaju kada je zahtjev podnesen u skladu s ubrzanim postupkom predviđenim u člancima od 14. do 19. Uredbe Komisije (EZ) br. 33/2008 (*)
Članak 2.
Izmjena Uredbe (EZ) br. 2229/2004
U članku 25. stavku 3. Uredbe (EZ) br. 2229/2004, dodaje se sljedeća rečenica:
„Međutim, krajnji rok do kojeg države članice mogu povući svoje odobrenje je 31. prosinca 2011. u slučaju kada je zahtjev podnesen u skladu s ubrzanim postupkom predviđenim u člancima od 14. do 19. Uredbe Komisije (EZ) br. 33/2008 (**)
Članak 3.
Stupanje na snagu
Ova Direktiva stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. kolovoza 2010.